
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1675 

26Αυγούστου 1999 


ΑΠΟΦΑΣΕΙ Σ 

Αριθ. Οικ. 69120/1105 

Σύστημα Ελέγχου Συμπεριφοράς Οδηγών Μηχανοκινή¬ 
των Οχημάτων. 

ΟΙ ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Τις διατάξεις του άρθρου 107 του Κώδικα Οδικής 
Κυκλοφορίας (Κ.Ο.Κ.), που κυρώθηκε με το Ν. 2696/ 
1999 (ΦΕΚ 57/Α') «Κύρωση του Κώδικα Οδικής Κυκλοφο¬ 
ρίας». 

β. Τηναριθμ. 45618/23-12-1982 (ΦΕΚ 1072/Β) απόφαση 
των Υπουργών Δημόσιας Τάξης και Μεταφορών και Επι¬ 
κοινωνιών «Καθιέρωση συστήματος ελέγχου συμπερι¬ 
φοράς οδηγών μηχανοκινήτων οχημάτων», όπως τροπο¬ 
ποιήθηκε και ισχύει μέχρι σήμερα. 

γ. Την μέχρι σήμερα εμπειρία από την εφαρμογή 
του ισχύοντος συστήματος ελέγχου συμπεριφοράς οδη¬ 
γών. 

δ. Την ανάγκη συστηματικής παρακολούθησης της 
συμπεριφοράς των οδηγών μηχανοκίνητων οχημάτων 
και την λήψη πρόσθετων μέτρων κατά των οδηγών που 
κατ’ επανάληψη παραβαίνουν βασικές διατάξεις του 
Κ.Ο.Κ. 

ε. Το γεγονός ότι από τις διατάξεις αυτές δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 


Αρθρο 1 

Αναμόρφωση ΣΕΣΟ 

Αναμορφώνεται το Σύστημα Ελέγχου Συμπεριφοράς 
Οδηγών (Σ.Ε.Σ.Ο.) μηχανοκίνητων οχημάτων, όπως αυτό 
καθορίζεται στα επόμενα άρθρα αυτής της απόφασης. 

Άρθρο 2 

Κατηγορίες αδειών οδήγησης 

Στο Σ.Ε.Σ.Ο. εντάσσεται, ελέγχεται και παρακολουθεί- 
ται η οδική συμπεριφορά κατόχων άδειας οδήγησης μη¬ 
χανοκίνητων οχημάτων του άρθρου 2 του Κ.Ο.Κ. που έχει 
εκδοθεί από ελληνική ή ξένη αρχή ή κατόχων διεθνούς πι¬ 
στοποιητικού οδήγησης (διεθνής άδεια). 

Αρθρο 3 

Παραβάσεις Κ.Ο.Κ. - Βαθμοί ποινής. 

1. Στο ΣΕΣΟ εντάσσονται οι παραβάσεις των παρακάτω 
άρθρων του Κώδικα Οδικής Κυκλοφορίας : άρθρο 3, 
άρθρο 4 παρ. 3 (εκτός των πινακίδων Ρ-3, Ρ-4, Ρ-11, Ρ-15, 
Ρ-16, Ρ-17, Ρ-32, Ρ-33, Ρ-34, Ρ-35, Ρ-36, Ρ-37, Ρ-38, Ρ-39, 
Ρ-40, Ρ-41, Ρ-41, Ρ-42, Ρ-43, Ρ-44, Ρ-58, Ρ-61, Ρ-62, Ρ-68, 
Ρ-69, Ρ-70) άρθρο 5 παρ. 8, άρθρο 6 παρ. 1 περ. β,ε,η,ι, 
άρθρο 12, άρθρο 16, άρθρο 17, άρθρο 20, άρθρο 21, 
άρθρο 26 (εκτός της παρ. 7), άρθρο 32, άρθρο 33 παρ. 2 
περ. β και γ, άρθρο 36 παρ. 1 περ. β, άρθρο 39, άρθρο 
42, άρθρο 44 παρ. 1,2,3, και άρθρο 82 παρ. 4. 

2. Κάθε μία από τις παραβάσεις των διατάξεων του 
Κ.Ο.Κ. που αναφέρονται στη προηγούμενη παράγραφο, 
βαθμολογείται ανάλογα με την βαρύτητά της, σύμφωνα 
με τον παρακάτω πίνακα: 

Περίληψη παράβασης 


Άρθρο 4 
(παρ. 3) 


Άρθρο 5 
(παρ. 8) 


Παραβίαση σηυάτων Τροχονόμου 


Παραβίαση πινακίδων Ρ-1, Ρ-2, Ρ-71, Ρ-72 ή 
τον συνδυασμό αυτών με πρόσθετες 
πινακίδες 


Παραβίαση πινακίδων Ρ-5.Ρ-6, Ρ-7, Ρ-8, Ρ-9, 
Ρ-10, Ρ-12, Ρ-13, Ρ-14, Ρ-18, Ρ-19, Ρ-20, 
Ρ-21, Ρ-22, Ρ-23, Ρ-24, Ρ-25, Ρ-26, Ρ-27, 
Ρ-28, Ρ-29, Ρ-30, Ρ-31, Ρ-45, Ρ-46, Ρ-47, 
Ρ-4β' Ρ-49 Ρ-50 Ρ-50α, Ρ-505. Ρ-51α, ’ 
Ρ-51δ, Ρ-52, Ρ-52α,Ρ-52δ, Ρ-53, Ρ-54, Ρ-55, 
Ρ-56, Ρ-57, Ρ-59, Ρ-60, Ρ-63, Ρ-64, Ρ-65, 
Ρ-66, Ρ-67, Ρ-73α, Ρ-73δ,Ρ-74α,Ρ-74δ, Ρ-75 
ή τον συνδυασμό αυτών με πρόσθετες 
πινακίδες 


Περιπτώσεις α,β,γ,δ,ε,στ,ζ,ια,ιγ εκτός 
κατοικημένης πεοιο 


Άρθρο 16 


Άρθρο 17 


Άρθρο 20 


Πεοιπτώσει 


Περιπτώσεις β,ε,η,ι (παραβίαση ερυθρού 


ΕίιΙΪΙείίώΜ 


Γενικές διατάξεις που αφορούν την 
ανπκανονική συμεριφορά του οδηγού. 


Τέλεση αυτοσχέδιων αγώνων 


Ανπκανονική θέση στο οδόστρωμα 


Αντικανονικό προσπέρασμα 


Υπέρβαση ορίου ταχύτητας από 20 έως 40 
ιλ. την ώρα 




Άρθρο 21 


Υπέρβαση ορίου ταχύτητας πάνω από 60 
χιλ. την ώρα 


Παο. 10 ίέλλει 


δεικτών κατεύθυ . 


Επικίνδυνοι ελιγμοί 


ΙίϋιΙΜιΜΙ 


|Ι|Κ|| 


Αντικανονική κίνηση σε αυτοκινητόδρομους 
και οδούς ταχείας κυκλοφορίας 


ΙΕ3£ΠϋΕ9ί 


Αντικανονική φόρτωση οχημάτων 


Αντικανονική μεταφορά παιδιών 


Ανπκανονική (εκθαμβωτική) χρήση φώτων 
πορείας (μεγάλα) 


Άρθρο 39 Αντικανονική συμπεριφορά οδηγών προς 
πείούς 


16 Άρθρο 42 Περιεκτικότητα αλκοόλ στο αίμα 0,5 έως 0,8 

ατ/ΙΗ αίματος _ 

Περιεκπκότητα αλκοόλ στο αίμα πάνω από 

0,8 άΓ/ΙίΙ αίματος έως 1,10 οτ/ΙίΙ αίματος _ 

■ Περιεκπκότητα αλκοόλ στο αίμα πάνω από 

1,10 ατ/ΙΪΙ αίματος _ 

Οδήγηση υπό την επήρεια τοξικών ουσιών 


Μη διευκόλυνση οχημάτων έκτακτης ανάγκης 


Κίνηση σε οδούς ή λωρίδες κυκλοφορίας που 
κυκλοφορούν μόνο μέσα μαζικής μεταφοράς. 


Άρθρο 68 I Φώτα τροχοπέδησ 


20 I Άρθρο 82 Ανπκανονικός πρόσθετος εξοπλισμός 


ΕΕοΠ] 

Άρθρο 4 
Κυρώσεις. 

1. Οι παραβάσεις διατάξεωντου Κ.Ο.Κ., όπως αυτές πε- 
ριγράφονται στο άρθρο 3 της παρούσας, που εντάσσο¬ 
νται στο Σ.Ε.Σ.Ο., εκτός της καταχώρησης των βαθμών 
ποινής με βάση το ΣΕΣΟ, θα επισύρουν και τις προβλεπό- 
μενες κυρώσεις του Κ. Ο. Κ. 

2. Σε περίπτωση συρροής παραβάσεων του Κ.Ο.Κ., κα¬ 
τά το άρθρο 3 της παρούσας, το αστυνομικό όργανο που 
τις βεβαιώνει, ανεξαρτήτως των ποινών που προβλέπουν 
οι διατάξεις του Κ.Ο.Κ. για την εφαρμογή του ΣΕΣΟ βαθ¬ 
μολογεί όλες τις παραβάσεις. 

3. Η άδεια οδήγησης μηχανοκίνητου οχήματος του άρ¬ 
θρου 2 της παρούσας, αφαιρείται, κατ’ εφαρμογή των 
διατάξεων αυτής της απόφασης (άρθρο 8 της παρού- 
σας), με την συμπλήρωση στο μητρώο του παραβάτη - ο¬ 
δηγού είκοσι πέντε (25) βαθμών και πάνω. 

4. Κάθε παράβαση του Κ.Ο.Κ., που είναι καταχωρημένη 
στο μητρώο του παραβάτη - οδηγού, σύμφωνα με το άρ¬ 
θρο 6 της παρούσας, μαζί με τους βαθμούς που αντιστοι¬ 
χούν σ’ αυτή, παραγράφεται μόλις συμπληρωθεί χρονικό 
διάστημα τεσσάρων (4) ετών, από την ημερομηνία βεβαί- 
ωσης της παράβασης. Ειδικά οι παραβάσεις που δια- 
πράττονται από οδηγό κάτοχο επαγγελματικής άδειας 
οδήγησης κατά το χρόνο άσκησης της εργασίας του (είτε 
αφορά όχημαΔ.Χ. είτε Ι.Χ. εκτός Ι.Χ.Ε. αυτοκίνητο), αυτές 
παραγράφονται μόλις συμπληρωθεί διάστημα δύο (2) 
ετών από την ημερομηνία βεβαίωσης της παράβασης. 

5. Οι καταχωρημένες στο μητρώο του παραβάτη - οδη¬ 
γού παραβάσεις διατάξεων του Κ.Ο.Κ. που υπάγονται στο 
Σ.Ε.Σ.Ο. και οι αντίστοιχοι βαθμοί ποινής, με τον υπολογι¬ 
σμό των οποίων έγινε η αφαίρεση της άδειας οδήγησής 
του, παραγράφονται μετά την παραλαβή από την καθ’ 
ύλη αρμόδια Υπηρεσία, της σχετικής έγγραφης ειδοποίη¬ 
σης του Αστυνομικού Τμήματος, στην οποία βεβαιώνεται 
ότι αφαιρέθηκε η παραπάνω αναφερόμενη άδεια. 

6. Αν όμως στο χρονικό διάστημα μεταξύ της ημερομη¬ 
νίας που ο παραβάτης-οδηγός συμπλήρωσε τις απαιτού- 
μενες για την αφαίρεση της άδειας οδήγησής του παρα¬ 
βάσεις (με την αντίστοιχη βαθμολογία τους) και εκείνης 
της αφαίρεσης, σύμφωνα με τις διατάξεις του άρθρου 8 
της άδειας οδήγησής του, αυτός (ο παραβάτης - οδηγός) 
κάνει παραβάσεις, οι αντίστοιχοι βαθμοί ποινής των πα¬ 
ραβάσεων αυτών, χρεώνονται στο μητρώο του κανονικά 
και υπολογίζονται, αν επαναχορηγηθεί η άδεια οδήγησής 
του, για όλες τις συνέπειες, σύμφωνα με τις διατάξεις της 
παρούσας, επί πλέον των τυχόν άλλων προβλεπόμενων 
κυρώσεων. 

Άρθρο 5 

Τρόπος βεβαίωσης παραβάσεων. 

1. Η βεβαίωση των παραβάσεων του άρθρου 3 της πα¬ 
ρούσας απόφασης, γίνεται με εκθέσεις (κλήσεις) κατά 
τον καθιερωμένο τρόπο από αρμόδια όργανα των αστυ¬ 
νομικών αρχών, τα οποία ανακοινώνουν στον παραβάτη- 
οδηγό ότι η παράβαση που έγινε υπάγεται στο ΣΕΣΟ και 
αν είναι δυνατό και τους βαθμούς που αντιστοιχούν στην 
παράβαση αυτή. 

Οι εκθέσεις αυτές παραδίδονται από τα αστυνομικά όρ¬ 
γανα σε εξουσιοδοτημένο βαθμοφόρο του αστυνομικού 
τμήματος που υπηρετούν, αμέσως μετά το τέλος της υ¬ 
πηρεσίας τους. 


2. Εάν η βεβαίωση της παράβασης γίνει μόνο με βάση 
τον αριθμό κυκλοφορίας του οχήματος, τότε η σχετική έκ¬ 
θεση επιδίδεται με δημόσιο έγγραφο στον φερόμενο σαν 
ιδιοκτήτη αυτού και σε περίπτωση συνιδιοκτησίας σε έναν 
από τους συνιδιοκτήτες. Στην περίπτωση που ο, αναφε- 
ρόμενος στο προηγούμενο εδάφιο, ιδιοκτήτης ισχυριστεί 
ότι δεν ήταν αυτός ο παραβάτης - οδηγός, για τη ή τις συ¬ 
γκεκριμένες παραβάσεις, υποχρεούται εντός αποκλειστι¬ 
κής προθεσμίας πέντε (5) ημερών από τη χρονολογία επί¬ 
δοσης της πιο πάνω έκθεσης, να υποβάλει υπεύθυνη δή¬ 
λωση του Ν. 1599/86 στο Αστυνομικό Τμήμα της περιοχής 
κατοικίας του ή στην Υπηρεσία που όργανό της βεβαίωσε 
την παράβαση, στην οποία να δηλώνει ότι δεν είναι αυτός 
ο παραβάτης - οδηγός, καθώς και το ονοματεπώνυμο και 
τη διεύθυνση κατοικίας του συγκεκριμένου οδηγού στον 
οποίο είχε παραχωρήσει τη χρήση του οχήματος. 

Σε περίπτωση που δεν υποβληθεί η παραπάνω ανα¬ 
φερόμενη δήλωση, στην καθοριζόμενη προθεσμία, τότε 
παραβάτης λογίζεται ο ιδιοκτήτης του οχήματος ή επί 
συνιδιοκτητών ο έχων το μεγαλύτερο ποσοστό ιδιοκτη¬ 
σίας αυτού ή επί εταιρειών ο νόμιμος εκπρόσωπος αυτής 
και οι διατάξεις της παρούσας απόφασης εφαρμόζονται 
γι’ αυτούς. 

3. Το σύνολο των βεβαιωμένων παραβάσεων που αφο¬ 
ρούν το σύστημα της παρούσας, σύμφωνα με τις κατά την 
παράγραφο 1 του άρθρου αυτού εκθέσεις, καταχωρίζο¬ 
νται αριθμητικά σε ειδική κατάσταση. Οι εκθέσεις που πε¬ 
ριέχουν τις παραβάσεις αυτές παραμένουν στο αρμόδιο 
αστυνομικό τμήμα τρεις (3) ημέρες από τη χρονολογία 
της βεβαίωσής τους. Στο χρονικό αυτό διάστημα ο παρα¬ 
βάτης - οδηγός για τον οποίο βεβαιώθηκε η παράβαση, 
μπορεί να εμφανισθεί ενώπιον του διοικητή ή παρ’ αυτού 
εξουσιοδοτημένου ανακριτικού υπαλλήλου της ίδιας 
αστυνομικής αρχής, για να εκθέσει τις αντιρρήσεις του 
για την παράβαση που έκανε. 

Αν οι αντιρρήσεις αυτές κριθούν βάσιμες, δεν υπολογί¬ 
ζονται οι βαθμοί που προβλέπονται για την παράβαση 
που βεβαιώθηκε, με σχετική αιτιολογημένη πράξη που 
γίνεται πάνω στην έκθεση (κλήση). Μετά τη παρέλευση 
του πιο πάνω τριημέρου, σημειώνεται στην παραπάνω 
ειδική κατάσταση ο συνολικός αριθμός εκείνων των 
παραβάσεων που οι βαθμοί τους δεν υπολογίζονται στο 
σύστημα. 

4. Οι εκθέσεις που αντιστοιχούν σε παραβάσεις που 
υπολογίζονται στο ΣΕΣΟ της παρούσας, καταχωρούνται 
σε ειδική μηχανογραφική έντυπη κατάσταση που απο- 
στέλλεται με έγγραφο της Αστυνομικής Αρχής στην καθ’ 
ύλη αρμόδια Υπηρεσία ή μέσω του συστήματος μηχανο¬ 
γράφησης (ΟΝ- ύΝΕ). Οι καταστάσεις αυτές (μία ή πε¬ 
ρισσότερες) αποστέλλονται, όπως ορίζεται πιο πάνω, το 
πρώτο δεκαπενθήμερο κάθε μήνα και αφορούν τις παρα¬ 
βάσεις του προηγούμενου μήνα. Αν μια κατάσταση δεν 
συμπληρωθεί πλήρως στο χρονικό διάστημα του ενός (1) 
μήνα, τότε αυτή κλείεται με όσες στήλες της έχουν συ¬ 
μπληρωθεί μέχρι την 31η του προηγούμενου μήνα και 
αποστέλλεται όπως ορίζεται πιο πάνω. Οι κατά την πα¬ 
ρούσα παράγραφο ειδικές έντυπες μηχανογραφικές 
καταστάσεις, αριθμούνται με συνεχιζόμενη αύξουσα 
αρίθμηση που αρχίζει για κάθε Αστυνομική Αρχή από τον 
αριθμό ένα (1) κάθε πρώτη του έτους. 

5. Οι καταστάσεις που αποστέλλονται με έγγραφο πρω- 
τοκολλούνται από την αρμόδια υπηρεσία σε ειδικό για το 
σκοπό αυτό πρωτόκολλο. Τα στοιχεία των καταστάσεων 

αυτών μηχανογραφούνται εντός δεκαπέντε (15) ημερών 
το αργότερο, από την παραλαβή τους. 

6. Οι εκθέσεις που αφορούν στο Σ.Ε.Σ.Ο. της παρούσας 
απόφασης, καθώς και τα αντίγραφα των ειδικών μηχανο¬ 
γραφικών έντυπων καταστάσεων, διατηρούνται στο αρ¬ 
χείο των αρμοδίων υπηρεσιών του Υπουργείου Δημόσιας 
Τάξης για έξι (6) τουλάχιστον χρόνια. 

7. Οι ειδικές μηχανογραφικές έντυπες καταστάσεις της 
παραγρ. 5 του παρόντος άρθρου διατηρούνται στο 
αρχείο της αρμόδιας υπηρεσίας για έξι (6) τουλάχιστον 
χρόνια. 

8. Σχετικό υπόδειγμα του περιεχόμενου της ειδικής μη¬ 
χανογραφικής έντυπης κατάστασης (υπόδειγμα Υ1) προ- 
σαρτάται στη παρούσα απόφαση, αποτελεί αναπόσπα¬ 
στο μέρος αυτής. 

Άρθρο 6 

Τήρηση μηχανογραφικού μητρώου. 

Η αρμόδια Υπηρεσία τηρεί ειδικό μηχανογραφικό αρ¬ 
χείο παρακολούθησης των τροχαίων παραβάσεων που υ¬ 
πάγονται στο Σ.Ε.Σ.Ο., με την καταγραφή κάθε τέτοιας 
παράβασης με τους βαθμούς ποινής στο μητρώο του 
οδηγού που την διέπραξε, όπως αυτά προβλέπονται στο 
άρθρο 3 και περιγράφονται στις ειδικές έντυπες μηχανο¬ 
γραφικές καταστάσεις του άρθρου 5 της παρούσας. 

Άρθρο 7 

Προειδοποιητικό έγγραφο. 

1. Όταν, κατ’ εφαρμογή του Σ.Ε.Σ.Ο. της παρούσας 
απόφασης, συμπληρωθούν στο μητρώο του παραβάτη - 
οδηγού δέκα πέντε (15) τουλάχιστον βαθμοί ποινής, από 
την αρμόδια Υπηρεσία αποστέλλεται στον παραβάτη - 
οδηγό, στον οποίο έχουν χρεωθεί αυτοί οι βαθμοί, έγγρα¬ 
φο με απόδειξη παραλαβής (ενημερωπκό και προειδο¬ 
ποιητικό) στο οποίο μεταξύ άλλων αναφέρονται: 

α. Κάθε μία παράβαση που διέπραξε, τις διατάξεις του 
ΚΟΚ που αντιστοιχεί, τους βαθμούς ποινής, την ημερο¬ 
μηνία και ώρα που διαπράχθηκε, το σύνολο των βαθμών 
ποινής που έχει συγκεντρώσει ο παραβάτης- οδηγός και 
την Αστυνομική Αρχή που βεβαίωσε και απέστειλε τις πα¬ 
ραβάσεις. 

β. Προειδοποίηση για τις συνέπειες που θα έχει ο οδη¬ 
γός στη περίπτωση συγκέντρωσης είκοσι πέντε ( 25) και 
άνω σημείων. 

γ. Οποιοδήποτε ενημερωτικό στοιχείο, για την τήρηση 
του Κ.Ο.Κ., το ΣΕΣΟ και την οδική ασφάλεια. 

2. Σχετικό υπόδειγμα του περιεχομένου του προειδο¬ 
ποιητικού εγγράφου (Υπόδειγμα Υ2) προσαρτάται στην 
παρούσα απόφαση ως αναπόσπαστο μέρος αυτής. 

Άρθρο 8 

Επιβολή διοικητικών κυρώσεων. 

1. Όταν στο μητρώο του παραβάτη - οδηγού συμπλη¬ 
ρωθούν, κατ’ εφαρμογή των διατάξεων της παρούσας 
απόφασης, είκοσι πέντε (25) βαθμοί και άνω, η αρμόδια 
Υπηρεσία εκδίδει έγγραφο αφαίρεσης της άδειας οδή¬ 
γησης λόγω συμπλήρωσης των προβλεπόμενων βαθμών 
ποινής από το Σ.Ε.Σ.Ο. 

2. Το πιο πάνω έγγραφο απευθύνεται προς τον παρα¬ 
βάτη - οδηγό και αποστέλλεται σ’ αυτόν ταχυδρομικά με 
απόδειξη παραλαβής και με κοινοποίηση στο Αστυνομικό 


Τμήμα της περιοχής κατοικίας του. Με το έγγραφο αυτό 
καλείται ο παραβάτης - οδηγός να παραδώσει την άδεια 
οδήγησής του, στο αναφερόμενο πιο πάνω αστυνομικό 
τμήμα, μέσα σε προθεσμία πέντε (5) ημερών από την ε¬ 
πόμενη ημέρα της παραλαβής του πιο πάνω εγγράφου. Η 
αφαίρεση της άδειας οδήγησης πραγματοποιείται και 
στην περίπτωση που ο παραβάτης - οδηγός ισχυριστεί 
ότι δεν έχει λάβει γνώση του περιεχομένου του προειδο¬ 
ποιητικού εγγράφου του άρθρου 7 της παρούσας από¬ 
φασης. 

3. Σε περίπτωση που ο παραβάτης - οδηγός δεν συμ¬ 
μορφωθεί με το περιεχόμενο του, κατά τις προηγούμενες 
παραγράφους, εγγράφου, η άδεια οδήγησης αφαιρείται 
από το οικείο Αστυνομικό Τμήμα, εφαρμοζομένων κατά 
τα λοιπά των διατάξεων της παρ. 5 του άρθρου 103 του 
Κ.Ο.Κ. 

4. Αν, μετά τη πάροδο της προθεσμίας των πέντε (5) 
ημερών της παρ. 2 του παρόντος άρθρου, ο οδηγός, για 
οποιοδήποτε λόγο, δεν παραδώσει την άδειά οδήγησης 
ως όφειλε, η άδεια οδήγησης παύει αυτοδίκαια να ισχύει. 
Στην περίπτωση αυτή εφαρμόζονται επιπρόσθετα και οι 
διατάξεις του άρθρου 103 του Κ.Ο.Κ. 

5. Κάθε άδεια οδήγησης μηχανοκίνητου οχήματος, που 
έχει αφαιρεθεί σύμφωνα με τις διατάξεις των προηγού¬ 
μενων παραγράφων, αποστέλλεται με σχετικό έγγραφο 
του αρμόδιου Αστυνομικού Τμήματος στην αρμόδια υπη¬ 
ρεσία της Νομαρχιακής Αυτοδιοίκησης, στην περιοχή ευ¬ 
θύνης της οποίας έχει την κατοικία του ο κάτοχος αυτής. 
Το έγγραφο αυτό θα αναφέρει, εκτός των άλλων, την 
ημερομηνία αφαίρεσης της άδειας οδήγησης και αντί¬ 
γραφό του θα κοινοποιείται προς την Υπηρεσία που εξέ¬ 
δωσε το έγγραφο αφαίρεσης η οποία υποχρεούται να 
ενημερώσει το αρχείο. 

6. Εάν ο παραβάτης - οδηγός ειδοποιούμενος να παρα- 
δόσει την άδεια οδήγησής του, δηλώσει εντός της προ¬ 
θεσμίας των πέντε (5) ημερών κλοπή, απώλεια ή φθορά 
της, του δίνεται προθεσμία δύο μηνών, από της επομένης, 
για να προσκομίσει αντίγραφο της, μετά την παρέλευση 
του οποίου εφαρμόζονται οι ισχύουσες διατάξεις. 

7. Οι τυχόν υποβαλλόμενες ενστάσεις, είτε απευθείας 
στην αρμόδια Υπηρεσία είτε μέσω των αστυνομικών Αρ¬ 
χών, εξετάζονται εντός 20ημέρου από της ημερομηνίας 
εισαγωγής του σχετικού εγγράφου στην αρμόδια Υπη¬ 
ρεσία. Σε περίπτωση απόρριψης - μη ικανοποίησης του 
αιτήματος, ισχύουν οι οικείες διατάξεις του διοικητικού 
δικαίου. 

8. Σχετικό υπόδειγμα του περιεχομένου του εγγράφου 
αυτού (Υπόδειγμα Υ3) προσαρτάται στη παρούσα από¬ 
φαση, ως αναπόσπαστο μέρος αυτής. 

Άρθρο 9 

Επαναχορήγηση άδειας οδήγησης 
που αφαιρέθηκε με το Σ.Ε.Σ.Ο. 

1. Η άδεια οδήγησης μηχανοκίνητου οχήματος, που 
αφαιρέθηκε ή έπαψε να ισχύει, κατ’ εφαρμογή των δια¬ 
τάξεων της παρούσας απόφασης, επαναχορηγείται 
στον κάτοχο αυτής εφόσον αυτός παρακολουθήσει, για 
όποιες άδειες οδήγησης έχει θεσμοθετηθεί, το πενήντα 
τοις εκατό (50%) των ελάχιστων μαθημάτων θεωρητικής 
και πρακτικής εκπαίδευσης υποψηφίων οδηγών σε θέμα¬ 
τα συναφή με τις παραβάσεις που καταγράφονται στο 
έντυπο του άρθρου 7 της παρούσας απόφασης και επα- 

νεξετασθεί θεωρητικά (γραπτά) και πρακτικά σύμφωνα 
με τις ισχύουσες, κατά κατηγορία άδειας οδήγησης, δια¬ 
τάξεις θεωρητικής και πρακτικής εξέτασης υποψηφίων 
οδηγών. 

Η πρακτική εξέταση γίνεται στην ανώτερη κατηγορία 
της αφαιρεθείσας άδειας οδήγησης. 

2. Δικαίωμα συμμετοχής στην, κατά τη προηγούμενη 
παράγραφο, επανεξέταση έχει ο ενδιαφερόμενος μετά 
από τη παρέλευση χρονικού διαστήματος έξι (6) μηνών, 
από την επόμενη της ημερομηνίας αφαίρεσης της άδειας 
οδήγησης. Αν ο ίδιος παραβάτης - οδηγός συμπληρώσει 
το όριο των είκοσι πέντε (25) βαθμών ποινής και άνω, για 
δεύτερη φορά εντός πενταετίας από την επαναχορήγηση 
της, η άδεια οδήγησης αφαιρείται και πάλι με την ίδια δια¬ 
δικασία που περιγράφεται στο άρθρο αυτό, για διάστημα 
ενός (1) έτους. Αν ο ίδιος παραβάτης - οδηγός συμπλη¬ 
ρώσει το όριο των είκοσι πέντε (25) βαθμών ποινής και 
άνω, για τρίτη ή περισσότερες φορές εντός πενταετίας 
από την προηγούμενη επαναχορήγηση της, η άδεια οδή¬ 
γησης αφαιρείται εκ νέου με την ίδια διαδικασία που 
περιγράφεται στο άρθρο αυτό, για διάστημα δύο (2) 
ετών κάθε φορά μετά τη δεύτερη. 

3. Η κατά τα προηγούμενα εδάφια εξέταση, των υπο¬ 
ψηφίων οδηγών που ήταν κάτοχοι άδειας οδήγησης η 
οποία αφαιρέθηκε κατ’ εφαρμογή των διατάξεων της πα¬ 
ρούσας, γίνεται από ειδική επιτροπή και σύμφωνα με τις 
διατάξεις του ισχύουν κάθε φορά για εξέταση υποψηφίου 
οδηγού προς απόκτηση άδειας οδήγησης, ύστερα από 
την υποβολή, από τον ενδιαφερόμενο σχετικής αίτησης 
συνοδευόμενης από αποδεικτικό καταβολής υπέρ του 
Δημοσίου χρηματικού ποσού (παράβολο) που κάθε φορά 
ισχύει για τις εξετάσεις αυτές. 

4. Η Υπηρεσία που επαναχορηγεί άδεια οδήγησης, που 
είχε αφαιρεθεί κατ’ εφαρμογή του Σ.Ε.Σ.Ο., ενημερώνει 
σχετικά την αρμόδια Υπηρεσία που τηρεί το αρχείο. 

5. Τα αναγκαία στοιχεία όλων των οδηγών μηχανοκίνη¬ 
των οχημάτων, των οποίων οι άδειες οδήγησης έχουν α- 
φαιρεθεί, σύμφωνα με τις διατάξεις της παρούσας από¬ 
φασης, από οποιοδήποτε Δημόσια Αρχή καταγράφονται 
σε ειδικό μηχανογραφικό αρχείο από την καθ' ύλη αρμό¬ 
δια Υπηρεσία. 


Άρθρο 10 

Μεταβατικές διατάξεις. 

1. Παραβάσεις διατάξεων του Κ.Ο.Κ. που υπάγονταν 
στο Σ.Ε.Σ.Ο. με προϊσχύουσες της παρούσας απόφασης 
διατάξεις, καταχωρούνται στο μητρώο των παραβατών - 
οδηγών σύμφωνα με τις διατάξεις που ίσχυαν κατά την 
πραγματοποίησή τους και παραγράφονται με εφαρμογή 
των προϊσχυουσών της παρούσας διατάξεων. 

2. Άδειες οδήγησης που υπάγονταν στο Σ.Ε.Σ.Ο. και α- 
φαιρέθηκαν με προίσχύουσας της παρούσας απόφασης 
διάταξης, επαναχορηγούνται με βάση τις διατάξεις που 
ίσχυαν κατά το χρόνο αφαίρεσης της άδειας οδήγησης 
του παραβάτη - οδηγού. 

Άρθρο 11 
Ειδικές διατάξεις. 

Όπου στη παρούσα απόφαση αναφέρεται η φράση 
«καθ’ ύλη αρμόδια Υπηρεσία» νοείται: 

α. Για τις άδειες οδήγησης αυτοκινήτων οχημάτων και 
μοτοσικλετών η Διεύθυνση Πληροφορικής του Υπουρ¬ 
γείου Μεταφορών και Επικοινωνιών. 

β. Γ ια τις άδειες οδήγησης μοτοποδηλάτων το Υπουρ¬ 
γείο Δημόσιας Τάξης. 

γ. Γ ια τις άδειες οδήγησης αγροτικών μηχανοκίνητων 
οχημάτων οι αρμόδιες Υπηρεσίες χορήγησης αδειών 
οδήγησης και πτυχίων χειριστών γεωργικών μηχανημά¬ 
των των Νομαρχιακών Αυτοδιοικήσεων. 

Άρθρο 12 

Ισχύς της απόφασης. 

Η παρούσα απόφαση ισχύει από 1 Ιανουάριου 2000. 

Από την ημερομηνία αυτή παύει να εφαρμόζεται κάθε 
άλλη σχετική με το ΣΕΣΟ διάταξη υπουργικής απόφασης. 

Η απόφαση αυτή νά δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 1999 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΧΡΥΣΟΧΟΪΔΗΣ ΑΝ. ΜΑΝΤΕΛΗΣ 

ΗΜΕΡΟΜΗΝΙΑ - ΠΡΑ ΠΑΡΑΒΑΣΗΣ 

ΥΠΟΔΕΙΓΜΑ Υ2 

ΣΥΣΤΗΜΑ ΕΛΕΓΧΟΥ ΣΥΜΠΕΡΙΦΟΡΑΣ ΟΔΗΓΟΝ ( ΣΕΣΟ ) 

Υπηρεσία :. (ημερομηνία). 

. Αριθ. Πρωτοκ. 


Προς: 


κάτοχο της άδειας οδήγησης με 
αριθμό. 


. ΕΙΔΟΠΟΙΗΣΗ 

( Κοινή Απόφαση Οικ. 69120/1105/ 2.8.99 Υπουργών Δημόσιας Τάξης 
και Μεταφορών και Επικοινωνιών βάσει του άρθρου 107 του ΚΟΚ). 


Από τα μέχρι σήμερα υπάρχοντα στοιχεία στο αρχείο της Υπηρεσίας μας έχουν καταγραφεΙ 
στο μητρώο σας παραβάσεις του ΚΟΚ που υπάγονται στο Σ.Ε.Σ.Ο. με σύνολο βαθμών 
ποινής.(....), όπως αναλύονται παρακάτω : 


α/α 

ΠΑΡΑΒΑΣΗ 

ΑΡΙΘ. ΚΥΚΛΟΦΟΡΙΑΣ 

ΟΧΗΜΑΤΟΣ 

ΑΣΤΥΝΟΜΙΚΗ 

ΑΡΧΗ 

ΒΑΘΜΟΙ 

ΠΟΙΝΗΣ 

ΚΩΔΙΚΟΣ 

ΗΜΕΡ/ΝΙΑ 

ΩΡΑ 

ΣΥΝΟΛΟ ΒΑΘΜΟΝ ΠΟΙΝΗΣ: 


Σας πληροφορούμε ότι κάνοντας τροχαίες παραβάσεις συμβάλλετε άμεσα στην 
πρόκληση τροχαίων ατυχημάτων με τραγικές συνέπειες για τους συνανθρώπους σας αλλά 
και για εσάς τον ίδιο. 

Αν συνεχίσετε να παραβαίνετε τον Κώδικα Οδικής Κυκλοφορίας και συμπληρώσετε το 
όριο των 25 βαθμών ποινής, η Πολιτεία θα βρεθεί στη δυσάρεστη θέση ΝΑ ΣΑΣ ΑΦΑΙΡΕΣΕΙ 
την άδεια οδήγησης που κατέχετε. 

Οι παραβάσεις του ΚΟΚ που υπάγονται στο ΣΕΣΟ παραγράφονται μετά την 
παρέλευση τετραετίας από τη διάπραξη τους ή διετίας για του επαγγελματίες οδηγούς. 

Σας επισημαίνουμε ότι, αν σας αφαιρεθεί η άδεια οδήγησης, για την επαναπόκτηση 
της θα υποστείτε τη δοκιμασία της επανεκπαίδευσης και της επανεξέτασης, μετά από 
παρέλευση.(.) μηνών από την ημερομηνία αφαίρεσης της. 


( Σφραγίδα Υπηρεσίας - Υπογραφή ) 

ΥΠΟΔΕΙΓΜΑ Υ3 

ΣΥΣΤΗΜΑ ΕΛΕΓΧΟΥ ΣΥΜΠΕΡΙΦΟΡΑΣ ΟΔΗΓΩΝ ( ΣΕΣΟ ) 

Υπηρεσία :. ( ημερομηνία ). 

. Αριθ. Πρωτοκ. 


Προς: 


κάτοχο της άδειας οδήγησης με 
αριθμό. 

ΕΙΔΟΠΟΙΗΣΗ ΑΦΑΙΡΕΣΗΣ ! 

ΑΔΕIΑΣ ΙΚΑΝΟΤΗΤΑΣ ΟΔΗΓΗΣΗ Σ - 

( Κοινή Απόφαση Οικ 69120/1105/ 2.8.99 Υπουργών Δημόσιας Τάξης 
και Μεταφορών και Επικοινωνιών βάσει του άρθρου 107 του ΚΟΚ) 

Σας πληροφορούμε ότι συμπληρώσατε το ανώτατο όριο βαθμών ποινής που έχει σαν 
συνέπεια την αφαίρεση της άδειας οδήγησης που κατέχετε, την οποία έχετε υποχρέωση να 
παραδώσετε μέσα σε διάστημα πέντε (5) ημερών στο Αστυνομικό Τμήμα. 

Για την επαναπόκτηση της θα υποστεΐτε την προβλεπόμενη εκπαίδευση και εξέταση, 
σύμφωνα με τη Υπουργική Απόφαση. 

Δικαίωμα για τη συμμετοχή σ'αυτές τις εξετάσεις έχετε μετά από.(.) 

μήνες από την ημερομηνία αφαίρεσης της άδειας σας. 


Οι παραβάσεις στις οποίες έχετε υποπέσει αναλύονται ως εξής : 


ά/α 

ΠΑΡΑΒΑΣΗ 

ΑΡΙΘ. ΚΥΚΛΟΦΟΡΙΑΣ 

ΟΧΗΜΑΤΟΣ 

ΑΣΤΥΝΟΜΙΚΗ 

ΑΡΧΗ 

ΒΑΘΜΟΙ 

ΠΟΙΝΗΣ 

ΚΩΔΙΚΟΣ 

ΗΜΕΡ/ΝΙΑ 

ΩΡΑ 

































































ΣΥΝΟΛΟ ΒΑΘΜΩΝ ΠΟΙΝΗΣ: 

Κοινοποίηση προς.με την 

παράκληση να μεριμνήσει για την αφαίρεση της παραπάνω αναφερομένης άδειας οδήγησης 
και την αποστολή της στην Υπηρεσία. 


( Σφραγίδα Υπηρεσίας - Υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























